[{"text_idx": "#000000", "text": "Ravi Sarma estas singapurano hinddevena. En 1959 kiel fakuloj liaj gepatroj eklaboris en C\u0302inio. En Pekino Sarma pasigis sian infanecon kaj junecon. Li profunde rilatas kun C\u0302inio. Pro kontinua komercado kun C\u0302inio li atestis la stabile disvolvig\u0302antan socion de la lando. Lastatempe intervjuate Sarma diris, ke sub gvidado de la Komunista Partio de C\u0302inio (KPC\u0302) C\u0302inio c\u0302iam kreas miraklon."}, {"text_idx": "#000001", "text": "\"Mi nomig\u0302as Ravi Sarma. De post c\u0302ina ekplenumo de reformo kaj malfermo, ni konstante rilatas kun C\u0302inio pri negocoj, ekzemple eksportado de c\u0302inaj elektraj aparatoj, mi ankau\u0306 faris agrikulturan programon kun c\u0302inaj amikoj en la provinco Hunan, ni plantas kamelian ole-arbon, prilaboras fruktojn kiel teoleojn kaj vendas la produktaj\u0302ojn en Singapuro per interreto.\""}, {"text_idx": "#000002", "text": "\"Nia familio translokig\u0302is en C\u0302inio en 1959 kaj miaj gepatroj komencis laboron en Pekino. Mia patrino komencis kurson de la tamula lingvo kaj kulturis la unuan nombron da talentuloj de la tamula lingvo en Pekina Brodkasta Akademio (nuna Komunika Universitato de C\u0302inio) kaj instalis fakultaton de la tamula lingvo. Mia patro servis kiel redaktoro de la angla lingvo en Xinhua-Novaj\u0302-Agentejo kaj konatig\u0302is kun multaj c\u0302inaj amikoj, kiuj tenas profundan amikecon kun miaj gepatroj. Mia pli juna frato nun log\u0302as en Pekino kaj havas negockontaktojn kun amaso da c\u0302inaj entreprenoj, li tre honore akiris permeson de eterna log\u0302ado en C\u0302inio. Jam dau\u0306ras 60 jarojn la rilatoj inter nia familio kaj C\u0302inio.\""}, {"text_idx": "#000003", "text": "En 1991 la familio de Sarma revenis al Singapuro. Poste Sarma trovis laboron en singapura kompanio listigita en akcia bazaro kaj g\u0302uste respondecis pri negocoj en C\u0302inio. En 2005 li posedis sian propran kompanion, pli frekvence laborvojag\u0302is kaj log\u0302is en C\u0302inio. Parolante pri disvolvo de C\u0302inio en la lastaj jaroj, li diris, ke grande s\u0302ang\u0302ig\u0302is la c\u0302ina socio kaj ekonomio. Kvankam li frekventis C\u0302inion, tamen multajn c\u0302inajn nunajn stratojn li ne konas, la rapido de c\u0302inaj altrapidaj trajnoj mirigis lin, ankau\u0306 iamaj vilag\u0302oj en lia memoro jam farig\u0302is nunaj urboj."}, {"text_idx": "#000004", "text": "En la lastaj dek jaroj Sarma plej multfoje partoprenis en la C\u0302ina Importa kaj Eksporta Foiro. Li trovis, ke multaj fremdlandanoj uzas la c\u0302inan lingvon por negocoj en la foiro, kio montras la c\u0302inan influon. La c\u0302ina lingvo farig\u0302as unu el la mondaj c\u0302efaj lingvoj kaj pli kaj pli da homoj en aliaj landoj lernas g\u0302in. Kaj la C\u0302ina Importa kaj Eksporta Foiro jam estas ponto liganta C\u0302inion kaj la restan mondon."}, {"text_idx": "#000005", "text": "Sarma diris: \"La foiro estas tre bona ponto, kiu efike ligas c\u0302inan eksteran komercon, c\u0302inan ekonomian disvolvon kaj la eksteran merkaton, ankau\u0306 en tio fontas la signifo de la foiro. Barata amiko arang\u0302is gazetaran konferencon por ke mi rakontu pri c\u0302ina disvolvo. Mi diris, 'Se vi volus koni disvolvon de la c\u0302ina industrio kaj kategoriojn de industriaj produktoj, se vi volus fari negocon, do venu al la C\u0302ina Importa kaj Eksporta Foiro, kiu okazas dufoje po jaro, vi certe trovos tau\u0306gajn produktojn.'\""}, {"text_idx": "#000006", "text": "Sarma ankau\u0306 lau\u0306dis rapidan disvolvon de c\u0302inaj entreprenoj kaj rapidan altig\u0302on de kvalito de produktoj en la lastaj jaroj. Li diris: \"Mi persone sentas fortig\u0302on de c\u0302inaj kapabloj de negoco, lingvo kaj komuniko. Laborantoj de c\u0302iuj fakoj de eksportado povas fari efikan komunikon kaj negocan intertraktadon kun alilandaj komercistoj per fremdaj lingvoj, tiu c\u0302i kapablo estas pli kaj pli forta. Due estas pli kaj pli bona kvalito de produktoj.\""}, {"text_idx": "#000007", "text": "Sarma diris, ke c\u0302iutage C\u0302inio estas fres\u0302a kaj progresas, tio estas miraklo, kaj sub la gvidado de la KPC\u0302 C\u0302inio c\u0302iam kreas miraklon. Li elkore bondeziras al C\u0302inio pli grandan atingon kaj brilon en la estonteco kaj pli multajn kontribuojn al la mondo."}]